钦定古今图书集成/明伦汇编/宫闱典/第079卷 > 唐
## 钦定古今图书集成/明伦汇编/宫闱典/第079卷 > 唐

唐制，“皇子入学之仪。”

按《唐书礼乐志》：“皇子束修，束帛一篚五匹，酒一壶二
斗，修一案五脡。其日平明，皇子服学生之服。”〈其服青衿〉至
学门外，博士公服，执事者引立学堂东阶上，西面。相
者引皇子立于门东，西面。陈束帛、篚壶酒脯案于皇
子西南，当门北向，重行西上。将命者出，立门西，东面
曰：“敢请就事。”皇子少进曰：“某方受业于先生，敢请见。”
将命者入告，博士曰：“某也不德，请皇子无辱。”〈若已封王则云
请王无辱〉将命者出告，皇子固请。博士曰：“某也不德，请皇
子就位，某敢见。”将命者出告。皇子曰：“某不敢以视宾
客，请终赐见。”将命者入告，博士曰：“某辞不得命，敢不
从。”将命者出告。执篚者以篚东面授皇子，皇子执篚。
博士降俟于东阶下，西面。相者引皇子，执事者奉壶
酒修案以从。皇子入门而左，诣西阶之南，东面。奉酒
修者立于皇子西南，东面北上。皇子跪奠篚，再拜，博
士答“再拜。”皇子还避，遂进，跪取篚。相者引皇子进博
士前，东面授币，奉壶酒修案者从奠于博士前，博士
受币，执事者取《酒修》币以东。相者引皇子立于阶间
近南，北面，奉《酒修》者出，皇子拜讫，相者引皇子出。

### 太宗贞观二年六月庚寅皇子治生宴五品以上赐帛有差仍赐天下是日生者粟

按《唐书太宗本纪》不载按《旧唐书太宗本纪》云云。

### 高宗龙朔二年七月戊子以子旭轮生满月大赦赐脯三日

按：《唐书高宗本纪》云云。

====显庆元年十一月乙丑以子显生赐京官朝集使勋一转====按：《唐书高宗本纪》云云。